OMUSAJJA answaza mu baana bange ng’anzibiikiriza ssente ze ssaako okunsuubiza okunzita.
Nze Faridah Mukabalaga 32, mbeera Kawempe -Mbogo. Naye essanyu limbulidde mu ddya ery’okubiri.
Okufumbirwa omusajja ono nnina gye nnasookera kyokka baze n’afa. Nnafuna omusajja gwe mbeera naye era twakamala emyaka esatu naye emize gye gituuse okumunnemesa.
Ekizibu nti nandyagadde twawukane naye buli gye ndaga n’abaana bange atulumbayo.
Omusajja ono nnamusanga n’omukazi omulala era nga bw’eri enkola y’Obusiraamu okuwasa omukazi asukka mw’omu. Kino ssaakifaako.
Muggya wange yannyaniriza naye n’annombojjera empisa za bbaffe nga sakikkiriza naye kati nkirozezzaako
Nze ntunda mudaala mu Kawempe nga ye omusajja asiika capati. Olunaku akola ssente eziri wakati wa 60,000/- ne 70,000/- .
Bwe nnyinyuka akawungeezi nga ng’enda okumuyambako kubanga essaawa z’akawungeezi bakasitoma baba bangi ng’omuntu omu tabasobola .
Nnasooka ne nkola naye ebbanga naye nnasooka kuwulira mu ng’ambo ng’abantu bagamba nti Hajji agamba nti mmubba.
Bwe nnabiwulira ne mmubuuza wabula yasalawo kunkuba. Okuva olwo Hajji yafuukira ddala muzibu.
Buli ku makya olumala okusala ng’ansuubiza okunteeka ku kalabba nga n’abaana bange balaba.
Kino kimmazeeko emirembe ensonga kwe kuzitwala ku poliisi e Kawempe. Nnawaabye omusango ku fayiro nnamba SD 17/06/06/2014.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn